Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 14

A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek a megnevezett vámtarifaszám alszámhoz tartozó magyarázó szövege. A „ … vtsz. magyarázata” illetve a „… alszám magyarázata” kifejezés a hivatkozott vámtarifaszám, illetve KN-alszám jelen mellékletben szereplő szövegét jelenti. A „Megjegyzések”, „Alszámos megjegyzések” illetve „Kiegészítő megjegyzések” kifejezések a hatályos Kereskedelmi Vámtarifában a szóban forgó áruosztályok vagy árucsoportokhoz tartozó hasonló című szövegekre utalnak. A „Más” vagy „Másféle” szövegű KN-alszámok magyarázatában megadott felsorolás nem kizárólagos, hanem tájékoztató jellegű. Az ettől eltérő esetekre a magyarázó szöveg a „csak” vagy a „kizárólag” kifejezésekkel utal. 1998/19/II. szám

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes